**Likumprojekta „Grozījumi Jūrlietu pārvaldes un jūras drošības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Jūrlietu pārvaldes un jūras drošības likumā” (turpmāk – likumprojekts) mērķis ir nodrošināt pārvaldes un sabiedrisko kārtību jūrniecības jomā, kā arī atturēt personas no pārkāpumu izdarīšanas šajās jomās.Likumprojekts paredz administratīvos pārkāpumus jūrniecības nozarē, par tiem piemērojamos sodus un institūciju kompetenci sodu piemērošanā. Projekts stāsies spēkā vienlaikus ar Administratīvās atbildības likumu, tas ir, 2020. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | 1) Ministru kabineta 2014.gada 22.aprīļa sēdes protokollēmuma (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punkts; 2) Ministru kabineta 2016.gada 13.decembra sēdes protokollēmuma (prot. Nr.68, 67.§) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punkts; 3) Ministru kabineta 2018.gada 18.decembra sēdes protokollēmuma (prot. Nr.60, 98.§) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2. punkts;4) Valsts sekretāru 2019.gada 6.jūnija sanāksmes protokollēmuma (prot. Nr.22, 45.§) „Informatīvais ziņojums “Par nozaru administratīvo pārkāpumu kodifikācijas likumprojektu virzību”” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 22. aprīļa sēdes protokollēmuma (prot.Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktu Satiksmes ministrijai, ievērojot informatīvā ziņojuma „Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) 2.pielikumā noteikto nozaru administratīvo pārkāpumu kodifikācijas laika grafiku, tika uzdots veikt administratīvo pārkāpumu kodifikāciju jūrlietu jomā. Lai izpildītu doto uzdevumu, Satiksmes ministrija ir izstrādājusi likumprojektu.Ievērojot informatīvā ziņojuma 2.nodaļā noteikto, ar likumprojektu Jūrlietu pārvaldes un jūras drošības likums (turpmāk – JPJDL) tiek papildināts ar IX nodaļu, kurā iekļauti visi jūrniecības nozarē saglabājamie administratīvie pārkāpumi un noteiktas kompetentās iestādes, kuras piemēros administratīvos sodus (Valsts policija, Pašvaldības policija, Valsts robežsardze, Nacionālo bruņoto spēku Jūras spēku Krasta apsardzes dienests, Valsts vides dienests, Ostas policija).Vienlaikus likumprojektā ir pārskatītas pēc būtības Latvijas Administratīvo pārkāpumu kodeksa (turpmāk – LAPK) esošās tiesību normas, kas jāpārņem JPJDL, un precizētas:1) saskaņā ar projekta 83.pantā noteikto administratīvā soda piemērošanai visi kuģošanas līdzekļi ir iedalīti trīs kategorijās: a) airu laivas;b) atpūtas kuģi - sportam un atpūtai paredzētie kuģošanas līdzekļi, kurus neizmanto komercdarbībā;3) kuģi - visi pārējie kuģošanas līdzekļi. Likumprojekta 83.pantā ir noteikts, kuras tiesību normas par administratīvo atbildību ir piemērojamas katrai no minētajām kategorijām. Likumprojekta tvērums, salīdzinot ar LAPK, paplašinās. Ņemot vērā LAPK 115.panta otrajā daļā doto atpūtas kuģa definīciju, administratīvā atbildība kuģošanā saskaņā ar LAPK netiek piemērota atpūtas kuģiem, kas ir mazāki par 2,5 metriem, izņemot ūdensmotociklus. Likumprojektā šāds ierobežojums netiek ietverts. Līdz ar to turpmāk par administratīvajiem pārkāpumiem kuģošanā varēs sodīt visus kuģošanas līdzekļus neatkarīgi no to garuma.2) likumprojekta 65.pantā ir paredzēts pārņemt LAPK 116.pantā noteikto atbildību par starptautiskajos un nacionālajos normatīvajos aktos noteikto kuģa ekspluatācijas noteikumu pārkāpšanu. Likumprojekta 65.pantā ietvertā atbildība par kuģa ekspluatācijas noteikumu pārkāpšanu ir papildināta, paredzot atbildību par reģistrācijai pakļauta kuģa ekspluatāciju bez reģistrācijas, kas arī ir būtisks pārkāpums, lai par to būtu piemērojama administratīvā atbildība, un paredzēta atbildība par 2006.gada Konvencijas par darbu jūrniecībā noteikto prasību pārkāpšanu, lai varētu efektīvāk nodrošināt minēto prasību izpildi. LAPK 116.panta sestajā daļā noteiktā atbildība par kuģa kravas vai apgādes operāciju vai pasažieru pārvadāšanas noteikumu pārkāpšanu likumprojektā ir noteikta atsevišķā pantā (likumprojekta 74.pants), jo minētie noteikumi skar ne tikai kuģa īpašnieku pienākumu nodrošināt drošu kuģa ekspluatāciju, bet arī apgādes un kraušanas operāciju veicēju atbildību par kraušanas un apgādes operāciju drošību. Likumprojekta 65.panta desmitajā daļā ir pārņemta LAPK 116.panta astotā daļa, vienlaicīgi precizējot pārkāpuma būtību (par Ministru kabineta 2016. gada 9. februāra noteikumos Nr. 92 “Noteikumi par kuģošanas līdzekļu satiksmi iekšējos ūdeņos” (turpmāk – Noteikumi Nr.92) un Ministru kabineta 2010.gada 21.decembrī noteikumos Nr.1171 “Noteikumi par Latvijas ūdeņu izmantošanas kārtību un kuģošanas režīmu tajos” (turpmāk – Noteikumi Nr.1171) kuģošanas līdzekļa vadītāja pienākumu un aizliegumu neievērošanu).3) likumprojekta 66.pantā ir paredzēts pārņemt LAPK 115.pantā noteikto atbildību par kuģa vadīšanas noteikumu pārkāpumiem, izņemot atpūtas kuģus. Minētajā LAPK pantā ir uzskaitīti atsevišķi kuģa vadīšanas noteikumu pārkāpumi. Tas apgrūtina administratīvās atbildības piemērošanu par kuģa vadīšanas pārkāpšanu par citiem kuģa vadīšanas noteikumu pārkāpumiem, kas nav minēti šajā pantā. Nav iespējams uzskaitīt tiesību normā precīzi visus kuģa vadīšanas pārkāpumus, par kuriem arī būtu jāpiemēro administratīvā atbildība. Līdz ar to likumprojektā atbildība par kuģa vadīšanas noteikumu pārkāpumiem ir izteikta vispārīgāk, neuzskaitot detalizēti atsevišķus kuģa vadīšanas noteikumu pārkāpumus. Ar kuģa vadīšanas noteikumiem tiek saprasta ūdens satiksmē ievērojamā kārtība, ko nosaka starptautiskās un nacionālās tiesību normas (piemēram, 1972.gada Konvencija par starptautiskajiem kuģu sadursmju novēršanas noteikumiem, Noteikumi Nr. 92 u.c.). Likumprojektā paredzētā atbildība par kuģa vadīšanas noteikumu pārkāpšanu, kas izpaudusies kā kuģošanas un manevrēšanas noteikumu neievērošana, var ietvert, piemēram, šādus pārkāpumus: kuģa uguņu un zīmju, skaņu un gaismas signālu, kā arī briesmu signālu lietošanas noteikumu pārkāpšana, enkura izmešana vai stāvēšana uz enkura neatļautā vietā, kā arī pietauvošanās vai stāvēšana pie navigācijas tehniskajām zīmēm, vai noteikumu par rīcību, kuģim esot uz sēkļa, neievērošana u.c. 4) likumprojekta 67.pantā ir paredzēts pārņemt LAPK vairākos pantos paredzēto atbildību par atsevišķiem atpūtas kuģa ekspluatācijas noteikumu (piemēram, Noteikumu Nr. 92 95.punkts) pārkāpumiem (LAPK 117.1, 117.3 , 117.4 , 117.5 , 117.6 , 117.8 , 117.9 panti). LAPK 117.5 pantā paredzētā atbildība par kuģošanas ātruma neievērošanu, kuģojot iekšējos ūdeņos ar atpūtas kuģi, kuram izgatavotājs ir paredzējis ātruma noteikšanas ierīci, ir izteikta vispārīgāk un ietverta likumprojekta 67.pantā. Daudziem atpūtas kuģiem nav paredzēta ātruma noteikšanas ierīce. No kuģošanas drošības viedokļa nav samērīgi paredzēt administratīvo atbildību par ātruma pārsniegšanu tikai tiem atpūtas kuģiem, kuriem ir ātruma noteikšanas ierīce. Līdz ar to likumprojekts paredz atbildību par ātruma pārsniegšanu neatkarīgi no tā, vai ir uzstādīta ātruma noteikšanas ierīce, vai nav.5) likumprojekta 68.pantā ir paredzēts pārņemt LAPK 117.2 pantā paredzēto atbildību par atpūtas kuģa kuģošanas apmācības noteikumu (piemēram, Noteikumu Nr.92 25.punkts) pārkāpšanu.6) likumprojekta 69.pantā ir noteikta atbildība par airu laivas ekspluatācijas un vadīšanas noteikumu pārkāpšanu, kas LAPK nav atsevišķi izdalīta. Ņemot vērā likumprojektā noteikto kuģošanas līdzekļu iedalījumu, likumprojekta 69.pantā tiek paredzēta administratīvā atbildība par airu laivas ekspluatācijas un vadīšanas noteikumu pārkāpšanu, tai skaitā par airu laivas vadīšanu esot alkohola reibumā. Airu laivām piemērojamie ekspluatācijas un vadīšanas noteikumi galvenokārt ir noteikti Noteikumos Nr.92.7) likumprojekta 70.pantā ir paredzēts pārņemt LAPK 116.1 pantā noteikto atbildību par atrašanos uz kuģa alkohola vai citu apreibinošo vielu reibumā (kas aptver atrašanos alkohola reibumā, veicot ar kuģa darbības nodrošināšanu saistītus darba pienākumus, tai skaitā sardzes pienākumus, gan no darba pienākumiem brīvajā laikā). Alkohola lietošanas ierobežojumus uz kuģa un pienākumu paredzēt sodu par minēto pārkāpumu paredz starptautiskie un nacionālie normatīvie akti (piemēram, JPJDL 31.pants). Likumprojektā ietvertā 70.panta piektā un sestā daļa par kuģošanas līdzekļa vadīšanu alkohola vai citu apreibinošo vielu ietekmē būs piemērojama personām, kas nav uzskatāmas par jūrniekiem, bet ir sertificētas kā atpūtas kuģu vadītāji un vada komercdarbībā iesaistītus sportam un atpūtai paredzētus kuģošanas līdzekļus, kam saskaņā ar likumprojektā ietverto 83.panta trešo daļu tiek piemēroti kuģiem paredzētie nosacījumi. Savukārt likumprojekta 70.panta septītajā un astotajā daļā noteiktais attieksies uz personām, kas nav uzskatāmas par jūrniekiem, kā arī nav sertificētas kā atpūtas kuģu vadītāji. LAPK šobrīd nav paredzēta atbildība par atrašanos uz kuģošanas līdzekļa alkohola vai citu apreibinošo vielu ietekmē personām, kas nav jūrnieki, ne arī atpūtas kuģu vadītāji. Praksē ir bijušas situācijas, kad persona, kas nepieder nevienai no minētajām grupām, vada kuģošanas līdzekli alkohola reibumā, bet viņu nevar sodīt, jo administratīvais sods par to nav paredzēts. Aizliegums jebkurai personai vadīt kuģošanas līdzekli, ja alkohola koncentrācija asinīs pārsniedz 0,5 promiles vai esot narkotisko, psihotropo, toksisko, citu apreibinošu vielu vai reakcijas ātrumu un uzmanību samazinošu medikamentu iespaidā ir noteikts Noteikumu Nr.92 21.12.1. un 21.12.2.apakšpunktā. Līdz ar to likumprojektā (70.panta piektā un sestā daļa) turpmāk minētajām personām būs paredzēta administratīvā atbildība par kuģošanas līdzekļa vadīšanu alkohola vai citu apreibinošo vielu ietekmē. Nosakot alkohola lietošanas ierobežojumus uz kuģa LAPK un JPJDL tiek lietots termins “dienesta pienākumi”. Starp jūrniekiem un darba devēju uz komercdarbībā iesaistītiem kuģiem pastāv darba tiesiskās attiecības, nevis dienesta attiecības. Līdz ar to likumprojekts paredz terminu “dienesta pienākumi” aizstāt ar terminu “darba pienākumi”, nosakot alkohola lietošanas ierobežojumus.8) likumprojekta 71.pantā ir paredzēts pārņemt LAPK 117.7 pantā noteikto atbildību par atrašanos uz atpūtas kuģa alkohola vai citu apreibinošo vielu reibumā. Aizliegums vadīt 71.pantā minēto kuģošanas līdzekļus alkohola vai citu apreibinošu vielu reibumā ir noteikts nacionālajos normatīvajos aktos (piemēram, Noteikumu Nr.92 21.12.1.apakšpunkts).9) likumprojekta 72.pantā ir paredzēts pārņemt LAPK 116.1 piektajā daļā un 117.8 panta ceturtajā daļā paredzēto atbildību par atteikšanos no alkohola, narkotisko vai citu apreibinošo vielu pārbaudes. Aizliegums atteikties no apreibinošo vielu ietekmes pārbaudes izriet no Noteikumu Nr.92 21.13.apakšpunkta.10) likumprojekta 73.pantā ir paredzēts pārņemt LAPK 115.1 pantā noteikto atbildību par kuģniecībā noteikto ziņošanas pienākumu nepildīšanu (piem., JPJDL 51.1 pants) un pēc vienošanās ar Vides aizsardzības un reģionālā attīstības ministriju – LAPK 82.2 pantā noteikto atbildību par neziņošanu par Baltijas jūras un iekšējo jūras ūdeņu piesārņošanu (JPJDL 52.panta pirmā daļa). Kuģniecībā noteiktā ziņošanas pienākuma nepildīšana var izpausties kā ziņošanas pienākuma nepildīšana, tai skaitā informācijas nesniegšana Starptautiskajā kravu loģistikas un ostu informācijas sistēmā (SKLOIS), neziņošana par jūras negadījumu vai neziņošana Latvijas Jūras administrācijai par kuģa bojājumiem, kas var ietekmēt kuģa jūrasspēju vai radīt vides piesārņojumu, un citu starptautiskajos un nacionālajos normatīvajos aktos noteikto ziņošanas pienākumu kuģniecībā nepildīšana. Ziņošanas pienākuma nepildīšana praksē var izpausties kā attiecīgas informācijas nesniegšana vispār, savlaicīga nesniegšana vai neprecīzas (nepatiesas) informācijas iesniegšana u.tml., tas ir starptautiskajos un nacionālajos normatīvajos aktos noteiktās kārtības neievērošana attiecībā uz minētā pienākuma pildīšanu.11) likumprojekta 74.pantā ir paredzēts pārņemt LAPK 116.panta sestajā daļā noteikto atbildību par kuģa kravas, pasažieru vai apgādes operāciju noteikumu pārkāpšanu, jo minētie noteikumi skar ne tikai kuģa īpašnieku pienākumu nodrošināt drošu kuģa ekspluatāciju, bet arī apgādes un kraušanas operāciju veicēju atbildību par kraušanas un apgādes operāciju drošību. Minētie noteikumi ir noteikti starptautiskajos un nacionālajos normatīvajos aktos (piemēram, JPJDL 55.panta piektā daļa, Noteikumu Nr.1171 VII nodaļa, Ministru kabineta 2006.gada 14.februāra noteikumi Nr.143 “Beramkravu kuģu drošas kraušanas noteikumi”).12) likumprojekta 75.pantā ir paredzēts pārņemt LAPK 61.pantu, kurš paredz Valsts vides dienesta tiesības piemērot administratīvo atbildību par kuģa žurnālu neatbilstošu aizpildīšanu (piemēram, Ministru kabineta 2002.gada 8.oktobra noteikumi Nr.455 “Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība” 30.punkts).13) likumprojekta 76.pantā ir paredzēts pārņemt LAPK 116.2 pantā noteikto atbildību par kuģu, ostu, ostas iekārtu un ostām blakus esošo teritoriju aizsardzības prasību pārkāpšanu. Minētās prasības ir paredzētas starptautiskajos un nacionālajos normatīvajos aktos (piemēram, Ministru kabineta 2015. gada 22. decembra noteikumi Nr. 746 “Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību”). LAPK 116.2 panta sestajā daļā noteiktā atbildība par ostas un hidrotehnisko būvju, ierīču un iekārtu (izņemot navigācijas līdzekļus) bojāšanu netiek pārņemta ar likumprojektu, jo par mantas tīšu bojāšanu ir paredzēta kriminālatbildība, kā arī zaudējumus par bojājumiem var piedzīt civiltiesiskā kārtībā.14) likumprojekta 77.pantā ir paredzēts pārņemt LAPK 117.11 pantā noteikto atbildību par ūdenslīdēju darbu veikšana ostas akvatorijā bez attiecīgas atļaujas, kuras saņemšana ir paredzēta Likumā par ostām, un par signalizēšanas noteikumu neievērošanu šo darbu laikā. Minētie signalizēšanas noteikumi ir Noteikumu Nr. 92 50.punktā. Ar minētajiem ūdenslīdēju darbiem likumprojekta izpratnē tiek saprasti ūdenslīdēju darbi, kas nepieciešami kuģa apskatei, remontam vai tamlīdzīgām ar kuģi saistītām darbībām. 15) likumprojekta 78.pantā ir paredzēts pārņemt LAPK 117.10 pantā noteikto atbildību par navigācijas tehnisko līdzekļu uzturēšanas noteikumu pārkāpšanu (piem., Noteikumu Nr.92 85.punkts). LAPK 117.10 panta trešajā daļā noteiktā atbildība par navigācijas līdzekļu bojāšanu netiek pārņemta ar likumprojektu, jo par mantas tīšu bojāšanu ir paredzēta kriminālatbildība, kā arī zaudējumus par bojājumiem var piedzīt civiltiesiskā kārtībā.16) likumprojekta 79.pantā ir paredzēts pārņemt LAPK 117.1 panta piektajā daļā paredzēto atbildību kuģošanas līdzekļa izmantošanu neatļautās vai aizliegtās vietās, kur to aizliedzis iekšējo ūdeņu īpašnieks vai valdītājs (Noteikumu Nr.92 21.9.apakšpunkts).17) likumprojekta 80.pantā ir paredzēts pārņemt LAPK 117.8 panta pirmajā un trešajā daļā paredzēto atbildību par normatīvajos aktos noteiktās kārtības neievērošanu pēc ūdens satiksmes negadījuma (piemēram, Noteikumu Nr.92 77.punkts).18) likumprojekta 81.pantā ir paredzēts pārņemt LAPK 116.3 pantā noteikto atbildību par Latvijas Jūras administrācijas darbības traucēšanu, kas izpaudusies kā darbību veikšana bez atbilstoša Latvijas Jūras administrācijas saskaņojuma. Atbilstoši likumprojekta “Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā” anotācijā norādītajam Tieslietu ministrijas izveidotās pastāvīgās darba grupas sēdē tika nolemts šajā pantā paredzēto atbildību, kas saistīta ar Latvijas Jūras administrāciju saskaņojamu darbību veikšanu bez saskaņojuma, paredzēt Jūrlietu pārvaldes un jūras drošības likumā. Atbildība par LAPK 116.3 pantā noteikto Latvijas Jūras administrācijas amatpersonu likumīgo prasību nepildīšanu tiks risināta piemērojot Administratīvā likuma normas par administratīvā akta piespiedu izpildi, bet atbildība par informācijas nesniegšanu vai nepatiesas informācijas sniegšanu tiks pārņemta ar likumprojektu. 19) likumprojekta 82.pantā ir noteikta kompetence administratīvā pārkāpuma procesā. Ir saglabāta LAPK noteiktā institūciju kompetence ar dažiem izņēmumiem: 1) ir paredzēta kompetence Ostas policijai veikt administratīvo pārkāpumu procesu par projekta 76.panta un 77.pantā paredzētajiem pārkāpumiem. Saskaņā ar LAPK Ostas policija nebija pilnvarota izskatīt administratīvo pārkāpumu lietas. Tomēr Administratīvās atbildības likumā Ostas policijas amatpersonām ir noteiktas tiesības veikt administratīvā pārkāpuma procesu. Par minēto priekšlikumu no ostām iebildumi netika saņemti.2) Pašvaldības policijas un Valsts policijas kompetence ir paplašināta ar tiesībām veikt administratīvā pārkāpuma procesu attiecībā uz likumprojektā ietvertā 65. panta pirmajā, otrajā, trešajā, sestajā un astotajā daļa paredzētajiem pārkāpumiem (par pārkāpumiem iekšējos ūdeņos, kas izdarīti ar kuģi, kas nav pakļauts ISM kodeksa prasībām) un 70. panta piektajā, sestajā, septītajā un astotajā daļā (par pārkāpumiem, kurus izdarījis kuģošanas līdzekļa vadītājs iekšējos ūdeņos) paredzētajiem pārkāpumiem. Likuma prasību kontrole, kā arī pārkāpuma procesa veikšana attiecībā uz atpūtas kuģiem, kurus izmanto komercdarbībā iekšējos ūdeņos, saskaņā ar LAPK ir Valsts robežsardzes un Nacionālo bruņoto spēku Jūras spēku Krasta apsardzes dienesta kompetencē. Iekšējos ūdeņos biežāk tieši Policija ir tā, kas kontrolē atpūtas kuģu, kas veic komercdarbību, ekspluatāciju. Lai mazinātu administratīvo slogu visām iesaistītajām pusēm, lietderīgāk ir noteikt, ka Valsts policijai un Pašvaldības policijai ir arī kompetence veikt administratīvo pārkāpuma procesu par minētajiem pārkāpumiem. Tādā gadījumā, konstatējot pārkāpumu, nebūs jāiesaista cita institūcija. Jāņem vērā, ka pēdējos gados pasažieru pārvadāšana ar kuģošanas līdzekļiem izklaides nolūkā iekšējos ūdeņos (komercdarbība) ir būtiski pieaugsi. Nolūkā atvieglot šo kuģošanas līdzekļu ekspluatācijas uzraudzības procesu, likumprojektā ir jāparedz Pašvaldības policijai un Valsts policijai tiesības veikt administratīvo pārkāpumu procesu par minētajiem pārkāpumiem.20) likumprojektā paredzēts, ka administratīvā pārkāpuma procesu atbilstoši kompetencei veic Valsts policija vai pašvaldības policija, jo saskaņā ar likumu “Par policiju” pašvaldības policija var tikt izveidota. 21) Atbildība par LAPK 117.8 panta otrajā daļā noteikto atbildību par nepakļaušanos pilnvarotas personas prasībai apturēt kuģi tiks pārņemta ar likumprojektu “Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā”.22) Par atsevišķiem administratīvajiem pārkāpumiem likumprojektā ir paredzēti lielāki sodi kā šobrīd LAPK. Soda apmērs ir precizēts atbilstoši Administratīvās atbildības likuma nosacījumiem par soda izteikšanu soda vienībās. Minimālās sankcijas apmērs nevar būt mazāks nekā divas naudas soda vienības, līdz ar to atsevišķos gadījumos minimālais sankcijas apmērs ir paaugstināts salīdzinot ar LAPK noteikto (no 5 EUR uz 10 EUR). Ņemot vērā to atsevišķu pārkāpumu raksturu un riskus, ko tie rada, dažiem pārkāpumiem tomēr ir paredzēts būtiski lielāks soda apmērs, piemēram, administratīvā soda apmērs ir paaugstināts par reģistrācijai pakļauto atpūtas kuģu ekspluatāciju bez reģistrācijas, par atpūtas kuģa kuģošanas apmācības noteikumu pārkāpšanu, par jūrnieka atrašanos uz kuģa narkotisko, psihotropo, toksisko vai citu apreibinošo vielu ietekmē, par noteiktās kārtības neievērošanu pēc ūdens satiksmes negadījuma.23) JPJDL 14.panta pirmā daļa paredz kuģa īpašnieka un kapteiņa pienākumu uzturēt kuģi atbilstoši drošības prasībām. Vienlaikus JPJDL 14.panta trešā daļa uzsver, ka par minētā pienākuma neievērošanu pie likumā noteiktās atbildības sauc kuģa īpašnieku. Līdz ar to, lai arī kapteinim arī ir jāievēro likumā noteiktie pienākumi, pamatojoties uz minēto tiesību normu, kapteiņa saukšana pie atbildības par kapteiņa pienākumu nepildīšanu, pamatojoties uz minēto tiesību normu, var būt apgrūtināta. Tāpat noteiktos gadījumos arī kuģa menedžmenta kompānija var būt atbildīga par to, ka nav nodrošināta kuģa atbilstība drošības prasībām. Līdz ar to minētā tiesību norma, kas ierobežo citu atbildīgo personu saukšanu pie atbildības, ir svītrojama.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādes gaitā ar projektu tika iepazīstinātas iestādes un institūcijas, kuru kompetenci tas skar, tas ir: Rīgas brīvostas pārvaldeVentspils brīvostas pārvaldeLiepājas speciālās ekonomiskās zonas pārvaldeSkultes ostas pārvaldeMērsraga ostas pārvaldeSalacgrīvas ostas pārvaldePāvilostas ostas pārvaldeRojas ostas pārvaldeEngures ostas pārvaldeJūrmalas ostas pārvaldeVAS “Ceļu satiksmes drošības direkcija”Nacionālo bruņoto spēku Jūras spēku Krasta apsardzes dienestsValsts vides dienestsTransporta nelaimes gadījumu un incidentu izmeklēšanas birojsValsts drošības dienestsValsts robežsardzeValsts policijaLatvijas Pašvaldību savienībaLatvijas Zēģelētāju savienībaLatvijas Kuģu īpašnieku asociācijaLatvijas Tirdzniecības flotes Jūrnieku arodbiedrībaLatvijas Ūdenstransporta darbinieku federatīvā arodbiedrība.Par projektu saņemtie komentāri un priekšlikumi tika izvērtēti un projekts tika precizēts. |
| 4. | Cita informācija | Projekts ir izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgās darba grupas 2019. gada 17. janvāra un 2019. gada 11. aprīļa sēdē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Latvijas karoga kuģu un kuģu, kas atrodas Latvijas ūdeņos, īpašnieki.2. Kuģošanas līdzekļu, kas atrodas Latvijas ūdeņos, īpašnieki un vadītāji.3. Kuģu vadītāji, kuģu apkalpe (jūrnieki).3. Navigācijas tehnisko līdzekļu valdītāji.4. Valsts vides dienesta, Valsts robežsardzes, Valsts policijas, Pašvaldību policijas, Ostas policijas un Nacionālo bruņoto spēku Jūras spēku Krasta apsardzes dienesta darbinieki, kuri veic administratīvo pārkāpuma procesu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Atbilstoši Iekšlietu ministrijas Informācijas centra sniegtajai informācijai dati par piemērotās administratīvās atbildības par šobrīd spēkā esošajā LAPK 61., 82.2 , 115., 115.1, 116., 116.2 , 116.3, 117.1 - 117.11 pantā paredzēto pārkāpumu pēdējos trijos gados ir šādi:

|  |  |
| --- | --- |
|  | Pieņemto lēmumu skaits par administratīvās atbildības piemērošanu |
|  | 2016 | 2017 | 2018  | 2019(līdz 23.05.2019.) |
| LAPK 61.pants | 7 | 4 | 6 | 1 |
| LAPK 82.2pants | 0 | 0 | 0 | 0 |
| LAPK 115.pants | 1 | 0 | 1 | 0 |
| LAPK 115.1 pants  | 0 | 2 | 3 | 0 |
| LAPK 116.pants | 8 | 16 | 2 | 0 |
| LAPK 116.1 pants | 1 | 8 | 1 | 0 |
| LAPK 116.2 pants | 0 | 0 | 0 | 0 |
| LAPK 116.3 pants | 0 | 0 | 0 | 0 |
| LAPK 117.1 pants | 115 | 88 | 137 | 4 |
| LAPK 117.2 pants | 1 | 1 | 0 | 0 |
| LAPK 117.3 pants | 119 | 101 | 61 | 8 |
| LAPK 117.4 pants | 10 | 6 | 1 | 0 |
| LAPK 117.5 pants | 1 | 0 | 0 | 0 |
| LAPK 117.6pants | 1 | 0 | 0 | 0 |
| LAPK 117.7 pants | 0 | 3 | 1 | 0 |
| LAPK 117.8 pants | 0 | 0 | 1 | 0 |
| LAPK 117.9 pants | 21 | 8 | 8 | 0 |
| LAPK 117.10 pants | 0 | 0 | 0 | 0 |
| LAPK 117.11 pants | 0 | 0 | 0 | 0 |

 |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |
| 3.1. valsts pamatbudžets |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X | 0 | 0 | 0 | 0 | 0 | 0 |
| 5. Precizēta finansiālā ietekme | X |  Nav precīzi aprēķināms | X |  Nav precīzi aprēķināms |  X |  Nav precīzi aprēķināms |  Nav precīzi aprēķināms |
| 5.1. valsts pamatbudžets |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Detalizēts ieņēmumu aprēķins nav precīzi aprēķināms. Izdevumi netiek plānoti. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ieņēmumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no regulēto subjektu puses. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Ar LAPK ir pārņemtas šādu direktīvu attiecīgās normas (par administratīvās atbildības noteikšanu), kuras pašlaik nav iekļautas Jūrlietu pārvaldes un jūras drošības likuma sadaļā “Informatīva atsauce uz Eiropas Savienības direktīvām”:1) Padomes 1997.gada 11.decembra Direktīva 97/70/EK, ar ko nosaka saskaņotu drošības režīmu zvejas kuģiem, kuru garums ir 24 metri vai lielāks;2) Padomes 1998.gada 18.jūnija Direktīva 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām;3) Eiropas Parlamenta un Padomes 2001.gada 4.decembra Direktīva 2001/96/EK, ar ko nosaka saskaņotas prasības un procedūras beramkravu kuģu drošai iekraušanai un izkraušanai;4) Eiropas Parlamenta un Padomes 2003.gada 14.aprīļa Direktīva 2003/25/EK par īpašām stabilitātes prasībām ro-ro pasažieru kuģiem;5) Eiropas Parlamenta un Padomes 2005.gada 26.oktobra Direktīva 2005/65/EK par ostu aizsardzības pastiprināšanu;6) Eiropas Parlamenta un Padomes 2009.gada 23.aprīļa Direktīva 2009/16/EK par ostas valsts kontroli;7) Eiropas Parlamenta un Padomes 2009. gada 23.aprīļa Direktīva 2009/20/EK par kuģu īpašnieku apdrošināšanu pret jūras prasībām.8) Eiropas Parlamenta un Padomes 2017. gada 15. novembra Direktīva 2017/2110/ES par regulārā satiksmē izmantotu Ro-Ro pasažieru kuģu un ātrgaitas pasažieru kuģu drošas ekspluatācijas inspekciju sistēmu un ar ko groza Direktīvu 2009/16/EK un atceļ Padomes Direktīvu 1999/35/EK.Ievērojot to, ka saskaņā ar Ministru kabineta 2014.gada 22.aprīļa sēdes protokollēmuma „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktu Satiksmes ministrijai ir jāveic administratīvo pārkāpumu kodifikācija jūrlietu jomā, LAPK ietvertos jūrlietu pārkāpumus ietverot JPJDL, projekts paredz informatīvo atsauci JPJDL papildināt ar minētajām direktīvām. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 1997.gada 11.decembra Direktīva 97/70/EK, ar ko nosaka saskaņotu drošības režīmu zvejas kuģiem, kuru garums ir 24 metri vai lielāks (publicēta “Eiropas Savienības Oficiālajā Vēstnesī” L 034, 09.02.1998.).Padomes 1998.gada 18.jūnija Direktīva 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām (publicēta “Eiropas Savienības Oficiālajā Vēstnesī” L 188, 02.07.1998.).Eiropas Parlamenta un Padomes 2001.gada 4.decembra Direktīva 2001/96/EK, ar ko nosaka saskaņotas prasības un procedūras beramkravu kuģu drošai iekraušanai un izkraušanai (publicēta “Eiropas Savienības Oficiālajā Vēstnesī” L 013, 16.01.2002.).Eiropas Parlamenta un Padomes 2003.gada 14.aprīļa Direktīva 2003/25/EK par īpašām stabilitātes prasībām ro-ro pasažieru kuģiem (publicēta “Eiropas Savienības Oficiālajā Vēstnesī” L 123, 17.01.2003.).Eiropas Parlamenta un Padomes 2005.gada 26.oktobra Direktīva 2005/65/EK par ostu aizsardzības pastiprināšanu (publicēta “Eiropas Savienības Oficiālajā Vēstnesī” L 310/28, 25.11.2005.).Eiropas Parlamenta un Padomes 2009.gada 23.aprīļa Direktīva 2009/16/EK par ostas valsts kontroli (publicēta “Eiropas Savienības Oficiālajā Vēstnesī” L 131/57, 28.05.2009.).Eiropas Parlamenta un Padomes 2009. gada 23.aprīļa Direktīva 2009/20/EK par kuģu īpašnieku apdrošināšanu pret jūras prasībām” (publicēta “Eiropas Savienības Oficiālajā Vēstnesī” L 131/128, 28.05.2009).Eiropas Parlamenta un Padomes 2017. gada 15. novembra Direktīva 2017/2110/ES par regulārā satiksmē izmantotu Ro-Ro pasažieru kuģu un ātrgaitas pasažieru kuģu drošas ekspluatācijas inspekciju sistēmu un ar ko groza Direktīvu 2009/16/EK un atceļ Padomes Direktīvu 1999/35/EK (publicēta “Eiropas Savienības Oficiālajā Vēstnesī” L 315/61, 30.11.2017). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 97/70/EK 11.pants | Projekta 3.pants (65.pants) | Direktīvas normas pārņemtas pilnībā. | Projekts stingrākas prasības neparedz. |
| Direktīvas 98/41/EK 14.pants | Projekta 3.pants (74.pants) |
| Direktīvas 2001/96/EK 16.pants | Projekta 3.pants (74.pants) |
| Direktīvas 2003/25/EK 12.pants | Projekta 3.pants (65.pants) |
| Direktīvas 2005/65/EK 17.pants | Projekta 3.pants (76.pants) |
| Direktīvas 2009/16/EK 34.pants | Projekta 3.pants (66., 65.pants) |
| Direktīvas 2009/20/EK 7.pants | Projekta 3.pants (65.panta trešā daļa) |
| Direktīvas 2017/2110/ES 11.pants | Projekta 3.pants (65.pants) |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Pārejās Direktīvas 97/70/EK tiesību normas ir pārņemtas ar Ministru kabineta 2006.gada 28.marta noteikumiem Nr.248 “Noteikumi par jūras zvejas kuģu drošību” un Ministru kabineta 2016. gada 12. janvāra noteikumiem Nr. 30 “Kuģu radio un navigācijas aprīkojuma izmantošanas un apkalpošanas noteikumi”.Pārējās Direktīvas 98/41/EK tiesību normas ir pārņemtas ar Ministru kabineta Ministru kabineta 2012.gada 15.maija noteikumiem Nr.339 “Noteikumi par ostu formalitātēm”.Pārējās Direktīvas 2001/96/EK tiesību normas ir pārņemtas ar Ministru kabineta 2006.gada 14.februāra noteikumiem Nr.143 “Beramkravu kuģu drošas kraušanas noteikumi”.Pārējās Direktīvas 2003/25/EK tiesību normas ir pārņemtas ar Ministru kabineta 2010.gada 5.oktobra noteikumiem Nr.927 “Noteikumi par īpašām stabilitātes prasībām ro-ro pasažieru kuģiem”.Pārējās Direktīvas 2005/65/EK tiesību normas ir pārņemtas ar Ministru kabineta 2015. gada 22. decembra noteikumiem Nr. 746 “Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību”.Pārējās Direktīvas 2009/16/EK tiesību normas ir pārņemtas ar Ministru kabineta 2010.gada 21.decembra noteikumiem Nr.1164 “Ostas valsts kontroles kārtība”.Pārējās Direktīvas 2009/20/EK tiesību normas ir pārņemtas ar Jūras kodeksu un Ministru kabineta 2010.gada 21.decembra noteikumiem Nr.1164 “Ostas valsts kontroles kārtība”.Pārējās Direktīvas 2017/2110/ES tiesību normas tiks pārņemtas ar Ministru kabineta 2006.gada 14.februāra noteikumiem Nr.145 “Noteikumi par ro-ro pasažieru kuģu un ātrgaitas pasažieru kuģu drošību” un Ministru kabineta 2010.gada 21.decembra noteikumiem Nr.1164 “Ostas valsts kontroles kārtība”. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par nozaru administratīvo pārkāpumu kodifikāciju sabiedrība ir informēta, izdodot Ministru kabineta 2013. gada 4. februāra rīkojumu Nr. 38 "Par Administratīvo sodu sistēmas attīstības koncepciju", pieņemot zināšanai informatīvo ziņojumu un kodifikācijas ieviešanas ziņojumu, kā arī virzot Ministru kabinetā un Saeimā likumprojektu "Administratīvās atbildības likums" (Saeimas reģistrācijas Nr. 16/Lp12).Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots 2019. gada 4. janvārī tika publicēts Satiksmes ministrijas tīmekļvietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi par likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Valsts vides dienests, policija, Valsts robežsardze, Valsts policija, Pašvaldības policija, Nacionālo bruņoto spēku Jūras spēku Krasta apsardzes dienests, VAS “Latvijas Jūras administrācija”, Ostas policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

Satiksmes ministrs T. Linkaits

Vīza:

Valsts sekretāra p.i. Dž.Innusa